cyanic-selkie/wikianc huggingface dataset:
अराजकतावाद
परिचय
सामूहिकतावादी अराजकतावाद के प्रमुख चिंतक बकूनिन माने जाते हैं। सामूहिकतावादियों को न तो प्रूधों द्वारा की गयी छोटे किसानों और कारीगरों की तरफ़दारी पसंद थी और न ही वे कार्ल मार्क्स द्वारा प्रवर्तित समाजवादी विचार के समर्थक थे। मार्क्स के कम्युनिज़म को अधिनायकवादी करार देने वाला यह विचार एक ऐसे भविष्य की कल्पना करता है जिसमें मज़दूर संगठित हो कर पूँजी को अपने हाथ में ले लेंगे। संगठित मज़दूरों के हाथ में ही उत्पादन के साधन रहेंगे। सामूहिक फ़ैसले के आधार पर आमदनी का वितरण होगा। जो जितना श्रम करेगा उसका हिस्सा भी उतना ही बड़ा होगा।
परस्परतावादी अराजकतावाद व्यक्तिवाद और सामूहिकतावाद बीच रास्ता था जिसके सूत्रीकरण का श्रेय प्रूधों को जाता है। प्रूधों ने सम्पत्ति और कम्युनिज़म के बीच तालमेल बैठाते हुए एक ऐसी आर्थिक प्रणाली की वकालत की जिसके तहत व्यक्ति को निजी या सामूहिक तौर पर अपने उत्पादन के साधनों (जैसे औज़ार, ज़मीन आदि) का मालिक होने का अधिकार तो होगा, पर उसे उजरत अपने श्रम के मुताबिक ही मिलेगी ताकि समाज में समानता कायम रखी जा सके। इस अर्थव्यवस्था में विनिमय इस नैतिक मूल्य पर आधारित था कि व्यक्ति केवल उतना ही माँगेगा जितना वह स्वयं देने के लिए तैयार हो। प्रूधों ने उत्पादकों को न्यूनतम ब्याज दर पर ऋण देने वाले बैंकों की स्थापना का प्रस्ताव भी किया। इसमें कोई शक नहीं कि प्रूधों के आर्थिक प्रयोग कामयाब नहीं हुए, पर उनके फ़्रांसीसी अनुयायियों ने पहले कम्युनिस्ट इंटरनैशनल की शुरुआत पर अपना प्रभाव छोड़ा। बाद में सामूहिकतावादियों ने उन्हें किनारे धकेल दिया।
साम्यवादी अराजकतावाद यह मान कर चलता है कि कम्युनिज़म की स्थापना के लिए राज्य की संस्था अनावश्यक है। प्रिंस क्रोपाटकिन इस धारा के प्रमुख दार्शनिक थे। उनका कहना था कि मनुष्य परस्पर एकता और सहयोग के नैसर्गिक गुणों सम्पन्न है जिनके प्रभाव में सम्पत्ति संबंधी विभेद अपने-आप ख़त्म होते चले जाएँगे। समाज का हर व्यक्ति शामलाती संसाधनों का इस्तेमाल करेगा। मज़दूरों की स्वयंसेवी एसोसिएशनें आपूर्ति सम्बन्धी ज़रूरतों के हिसाब से उत्पादन-प्रक्रिया का नियोजन करेंगी। कम्यून अपने सदस्यों की आवश्यकताओं की शिनाख्त करेगा जिससे माँग तय होगी। कम्यूनों का आपसी महासंघ होगा जो सड़कें बनाने, रेलवे प्रणाली और अन्य सम्पर्क-संचार की सुविधाओं की फ़िक्र करेगा। लोगों को काम करने के लिए भौतिक प्रोत्साहन की आवश्यकता नहीं होगी। निजी सम्पत्ति की ग़ैर-मौजूदगी के तहत समाज में अपराधियों से निबटने के लिए अनौपचारिक तौर-तरीके अपनाये जाएँगे और कानून की दमनकारी मशीनरी की जरूरत नहीं पड़ेगी। साम्यवादी अराजकतावादियों का ख़याल था कि जब तक निजी सम्पत्ति पर आधारित विभेदों को ख़त्म करने लायक मानवीय एकता नहीं बन जाती, तब तक सामूहिकतावादी नज़रिया अपनाया जा सकता है।
उन्नीसवीं शताब्दी का बौद्धिक-राजनीतिक इतिहास मार्क्सवादियों और अराजकतावादियों के बीच बहस से भरा हुआ है। अराजकतावादी चाहते थे कि राज्य की संस्था को फ़ौरन मंसूख करने की तजवीज़ की जानी चाहिए, पर मार्क्सवादी राज्य को ख़त्म करने के पक्षधर होते हुए भी पहले मज़दूरों के राज्य की स्थापना करना चाहते थे। अराजकतावादियों का कहना था कि सर्वहारा का राज्य भी कुल मिला कर विषमता और उत्पीड़न का माध्यम बन जाएगा। बकूनिन तो समाजवादी राज्य को एक फ़ौजी बैरक की संज्ञा देते थे जिसमें लोग नगाड़े की आवाज पर सोएंगे, जागेंगे और श्रम करेंगे। यह एक ऐसा राज्य होगा जिसमें चालाक और शिक्षित लोग सरकारी सुविधाएँ भोगेंगे। 1846 में अपनी रचना दर्शन की दरिद्रता के ज़रिये मार्क्स ने प्रूधों की कड़ी आलोचना की। प्रथम कम्युनिस्ट इंटरनैशनल में जब बकूनिनपंथियों ने प्रूधों के अनुयायियों को पराजित कर दिया तो उन्हें मार्क्स के अनुयायियों से लोहा लेना पड़ा। इस संघर्ष के परिणामस्वरूप 1872 में इंटरनैशनल टूट गया। राज्य की संस्था की मुख़ालफ़त करने के कारण अराजकतावादी किसी भी तरह के संसदीय विचार के भी ख़िलाफ़ रहते हैं। वे चुनावों भाग नहीं लेते। समाज के क्रांतिकारी रूपांतरण में विश्वास के कारण ज्यादातर अराजकतावादी सभी तरह के प्राधिकार और आर्थिक संस्थाओं के ख़िलाफ़ जन-विद्रोह की अपील करने का कार्यक्रम पेश करते हैं। चूँकि उनकी योजना में किसी बड़े प्राधिकार की गुंजाइश नहीं है, इसलिए वे स्वतःस्फूर्त और स्थानीय स्तर की छोटी-छोटी बग़ावतों की रणनीति अपनाने की वकालत करते हैं। साम्यवादी अराजकतावाद ने उन्नीसवीं सदी के आख़िरी सालों में व्यक्तिगत स्तर पर आतंकवादी कार्रवाइयों की मुहिम भी चलाई जिसके तहत राजनेताओं और प्रमुख उद्योगपतियों की हत्याएँ भी की गयीं।
उन्नीसवीं सदी में स्पेन, इटली, बेल्जियम और फ़्रांस में अराजकतावादी काफ़ी सक्रिय थे। अमेरिका में १९०५ में फ़्रांस के अनारको-सिंडिकलिज़म से प्रेरित टे्रड यूनियन आंदोलन भी चला। बीसवीं सदी में साठ और सत्तर के दशक में बौद्धिक हलकों में अराजकतावादी विचार की साख बढ़ती हुई दिखायी दी। पॉल गुडमेन और डेनियल गुइरिन ने शिक्षा और सामुदायिकता के क्षेत्र में अराजकतावादी हस्तक्षेप किये। आजकल अराजकतावादी सिद्धांत का कोई विशेष प्रभाव नहीं दिखायी देता। लेकिन, इस सर्वसत्तावाद, अधिनायकवाद और निरंकुशता के आलोचकों के तर्कों में इस सिद्धांत की आहटें सुनी जा सकतीं हैं। समाजवादी विचार परम्परा में अराजकतावाद किसी न किसी रूप में हमेशा मौजूद रहता है। उदारतावादियों को अभिव्यक्ति की आज़ादी से संबंधित अपने ढुलमुलपन से मुक्त करने में भी अराजकतावाद की भूमिका से इनकार नहीं किया जा सकता। शांतिवाद के तहत सभी तरह की हिंसा से मुक्ति के आग्रह में भी इस विचार की प्रेरणाएँ रही हैं। स्वतंत्रतावाद के विचार पर तो अराजकतावाद की छाप स्पष्ट है ही, पर्यावरणवादी आंदोलन ने भी अपने कई आग्रह उससे प्राप्त किये हैं।
निजी स्वामित्व का नकार
टुटपुंजिया बुर्जुआ सामाजिक-राजनीतिक धारा जो समस्त सत्ता तथा राज्य की शत्रु है, लघु निजी स्वामित्व तथा लघु कृषक अर्थव्यवस्था के हितों को बड़े पैमाने के उत्पादन आधारित समाज की प्रगति के मुक़ाबले रखती है। अधिकांश अराजकतावादी निजी स्वामित्व को समाप्त करना चाहते हैं और उसकी जगह समस्त सम्पत्ति पर सामुदायिक स्वामित्व स्थापित करने का समर्थन करते हैं। सिद्धांततः अराजकतावाद को मुख्यतः आदर्शवादी यूटोपिया तथा वस्तुवादी साम्यवाद के रूप में व्यवहृत किया जाता है।
यूटोपियाई अराजकतावाद
यूटोपियाई अराजकतावाद की नींव है व्यक्तिवाद, आत्मवाद तथा संकल्पवाद। इस शाखा के प्रमुख उन्नायकों में श्मिड्ट (श्टिर्नेर), प्रूंदों तथा बाकूनिन का नाम उल्लेखनीय है। यह सिद्धांत १९ वीं सदी के दौरान फ्रांस, इटली तथा स्पेन में व्यापक रूप में प्रचलित था। वह शोषण के विरुद्ध नैतिक शक्ति तथा हृदय परिवर्तन सदृश युक्तियों का प्रतिपादन करता है। किंचित अर्थों में गांधी भी इसी वर्ग के विचारकों में माने जाते हैं।
साम्यवादी अराजकतावाद
मार्क्स-एंगेल्स द्वारा प्रतिपादित साम्यवादी अराजकतावाद, शोषण के विरुद्ध यूटोपियाई आदर्शवादी युक्तियों से इतर शोषण के भौतिक कारणों की पड़ताल करता है तथा समाजवादी क्रांति संभव करने के प्रेरक बल के रूप में वर्ग संघर्ष की समझ का वैज्ञानिक प्रतिपादन करता है। सर्वहारा वर्ग द्वारा राजनीतिक सत्ता को जीतने की आवश्यकता की अराजकतावादियों द्वारा अस्वीकृति मज़दूर वर्ग को बुर्जुआ राजनीति के मातहत रखने का वस्तुपरक ढंग से हितसाधन करती है। साम्यवादी अराजकतावाद राज्य के तात्कालिक उल्मूलन की माँग करता है। वह क्रांति के लिए सर्वहारा वर्ग को तैयार करने के लिए बुर्जुआ राज्य की संस्थाओं के उपयोग की संभावनाओं को स्वीकार नहीं करते तथा समाज के समाजवादी पुनर्निर्माण में राज्य की भूमिका से इनकार करते हैं।
बाहरी कड़ियाँ
1. ए. कार्टर (1974), द पॉलिटिकल थियरी ऑफ़ एनारकिज़म, वाइल्डवुड हाउस, लंदन.
2. एल.आई। क्रिमरमैन और एल. पैरी (सम्पा.) (1966), पैटर्न्ज़ ऑफ़ एनार्की, एंकर, न्यूयॉर्क.
3. डी. मिलर (1984), एनारकिज़म, डेंट, लंदन.
4. एम. टेलर (1982), कम्युनिटी, एनार्की ऐंड लिबर्टी, केम्ब्रिज युनिवर्सिटी प्रेस, केम्ब्रिज.
आईआरएनएसएस-१सी
1,425 किग्रा वजन वाले इस उपग्रह का सफल प्रक्षेपण 16 अक्टूबर 2014 की सुबह 1 बजकर 32 मिनट पर सतीश धवन अंतरिक्ष केन्‍द्र, श्रीहरिकोटा से पीएसएलवी सी26 रॉकेट के द्वारा किया गया।
आईआरएनएसएस भारतीय अंतरिक्ष अनुसंधान संगठन (इसरो) द्वारा विकसित, एक क्षेत्रीय स्वायत्त उपग्रह नौवहन प्रणाली है जो पूर्णतया भारत सरकार के अधीन होगी। इसका उद्देश्य देश तथा देश की सीमा से 1500 किलोमीटर की दूरी तक के हिस्से में इसके उपयोगकर्ता को सटीक स्थिति की सूचना देना है।
बोतोलोमो कादुसी
बातोलोमो कादुसी (Bartolomeo Carducci ; १५६०-१६१०) इटली का चित्रकार था।
वह फ़्लोरेंस में जन्मा और जिसने वहीं अपनी कलाशिक्षा ली। अपने समय के प्रचलित कलाकार अमानती से उसने वास्तुशिल्प तथा मूर्तिकला सीखी। चित्रकला की शिक्षा उसे प्रसिद्ध चित्रकार जुकेरो से मिली थी। जुकेरो प्राय: चित्र बनाने के लिए दूर-दूर से बुलाया जाता था, जो साथ की कादुसी को भी सहायक के रूप में ले जाया करता था। ज़केरो के साथ वह माद्रिद गया था जहाँ उसने एक्कोंरियल पुस्तकालय के लिए चित्र बनाए तथा उस प्रसिद्ध राजमहल की दीवारों पर भित्तिचित्र लिखे। धीरे-धीरे उसकी पहुँच राजदरबार तक हो गई और स्पेन के राजा फ़िलिप द्वितीय का वह कृपापात्र बन गया। अधिकतर वह स्पेन में ही रहा और वहीं उसकी मृत्यु भी हुई। उसके बनाए अधिकतर चित्र स्पेन में ही हैं। उसका सबसे प्रसिद्ध चित्र 'क्रूस से अवतरण' (ईसा का क्रास पर से उतारा जाना) है। यह साँ फ़ेलिप अल रील नामक गिरजाघर (मादिद्र) में सुरक्षित है।
गोगुन्दा तहसील
गोगुन्दा भारत के राजस्थान राज्य के उदयपुर जिले की एक तहसील है। तहसील में 232 राजस्व गांव, 45 पंचायत और 1 शहर शामिल हैं। तहसील मुख्यालय गोगुन्दा शहर में स्थित है।
कोव्ज़ देल द्राच
कोव्ज़ देल द्राच ( जिसे आधुनिक कातालान में Coves del Drac लिखते हैं, Cuevas del Drach, अंग्रेज़ी भाषा में: "Caves of Drach", साहित्य में: "Dragon caves") चार पहाड़ियों का नाम है जो मयोरका (Majorca) और [[बलेआरिक टापू[[ (Balearic Islands) [[स्पेन में स्थित हैं। यह मानाकोर (Manacor) नगर पालिका के अंतरगत आते हैं जो कि पोरतो क्रिस्तो (Porto Cristo) की बस्ती के पास है। इन पहाड़ियों को सबसे पहले एक पत्र में 1338 में उल्लेख किया गया था। इन पहाड़ियों की चौड़ाई 25 मीटर है और इनकी लम्बाई 2.4 कीलोमीटर है। इन चार पहाड़ों के नाम इस प्रकार से हैं: काली पहाड़ी, सफ़ेर पहाड़ी, लूईस सलवादोर (Cave of Luis Salvador) की पहाड़ी और फ़्राँसीसी लोगों (Cave of the French) की पहाड़ी।
यह चारों पहाड़ियाँ सामान्य जनता के लिए खुले हैं और मलोरका का मुख्य आकर्षण हैं। यहाँ आने वाले पर्यटकों की यात्रा चार संगीतकारों की छोटी-सी संगीत प्रस्तुति के साथ समाप्त होती है।
वनिता गुप्ता
वनिता गुप्ता सिविल राईट्स वकील और अमेरिकी सिविल लिबर्टी यूनियन की सर्वोच्च वकील हैं। वह इस पद पर नियुक पाने वाली पहली दक्षिण एशियाई महिला हैं।
आरंभिक जीवन
गुप्ता का जन्म फिलाडेल्फिया में हुआ था। वह एक भारतीय-अमेरिकी है, लेकिन ज्यादातर इंग्लैंड और फ्रांस में पली थीं। वह येल और न्यूयॉर्क विश्वविद्यालय के लॉ स्कूल से स्नातक पूरा चुकी हैं। 2001 में लॉ स्कूल से स्नातक की शिक्षा पूरी कर चुकी हैं।
अमरीकी राष्ट्रपति बराक ओबामा ने वनिता को अमेरिकी न्याय विभाग के नागरिक अधिकार का प्रमुख नियुक्त किया गया है।
किंग लीयर (शेक्सपीयर कृत)
किंग लियर (King Lear), इंगलैंड के प्राचीन इतिहास से संबंधित शेक्स्पियर का एक दु:खांत नाटक (ट्रेजेडी) है। इसका प्रथम अभिनय सन् १६०६ ई. तथा प्रथम प्रकाशन सन् १६०८ ई. में हुआ। इस कृति में दैवी और आसुरी प्रवृत्तियों का घोर संघर्ष व्यक्त किया गया है। इस नाटक से करुणा और भय की तीव्र अनुभूति होती है। काव्यात्मक प्रभाव के लिए यह अनुपम है।
कथावस्तु
इसकी कथावस्तु इस प्रकार है-
प्राचीन समय में किंग लियर इंग्लैंड का राजा था। वह स्वभाव से क्रोधी एवं विवेकरहित था। वृद्धावस्था के कारण अपना राज्य अपनी पुत्रियों को देकर वह चिंतामुक्त जीवन व्यतीत करना चाहता था। अतएव अपनी तीनों पुत्रियों- गोनेरिल, रीगन और कारडीलिया - को बुलाया और उनसे पूछा कि वे उसे कितना प्यार करती हैं। गोनेरिल का विवाह ड्यूक ऑव एलबेनी से और रीगन का ड्यूक ऑव कार्नवाल से हो चुका था तथा ड्यूक ऑव बरगंडी और फ्रांस का राजा दोनों ही कारडीलिया से परिणय के इच्छुक थे। गोनेरिल एवं रीगन ने पिता के प्रति अपना असीम स्नेह खूब बढ़ा चढ़ाकर प्रकट किया, किंतु कारडीलिया ने इने-गिने शब्दों में कहा कि वह अपने पिता को उतना ही प्यार करती है जितना उचित है, न कम, न अधिक। इस उत्तर से रुष्ट होकर किंग लियर ने कारडीलिया को तीसरा भाग न देकर अपने राज्य को गोनेरिल और रीगन में बराबर भागों में बाँट दिया। गोनेरिल और रीगन ने लियर एवं उनके साथियों तथा उनके सौ सामंतों को बारी-बारी से अपने साथ रखने का वचन दिया।
राज्य का अंश न मिलने पर कारडीलिया फ्रांस के राजा के साथ देश से बाहर चली गई। लियर अपने साथियों सहित क्रमश: गोनेरिल और रीगन के पास रहने के लिए गया, किन्तु दोनों ने अपने वृद्ध पिता के प्रति अत्यंत कठोर और स्वार्थपूर्ण व्यवहार किया। फलत: लियर तीव्र मानसिक आवेग की अवस्था में आंधी और वर्षा का प्रकोप झेलते हुए व्यग्र होकर इधर-उधर भटकने लगा और अंत में विक्षिप्त हो गया। इन सभी अवस्थाओं में उसके स्नेही अनुचर अर्ल ऑव केंट और उनके विदूषक उसको निरंतर सांत्वना और सहायता प्रदान करते रहे।
अर्ल ऑव ग्लस्टर के निवासस्थान पर रीगन और ड्यूक ऑव कार्नवाल के किंग लियर की भेंट हुई। ग्लस्टर अत्यंत सहृदय था। उसने लियर के प्रति पुत्रियों द्धारा किए गए दुर्व्यवहार की भर्त्सना की। इससे अप्रसन्न होकर कार्नवाल ने उसकी दोनों आँखें निकलवा लीं। नेत्रहीन ग्लस्टर की सहायता उनके पुत्र एडगर ने की। अपने पिता को लेकर वह छद्म वेष में विभिन्न स्थानों पर घूमता रहा। ग्लस्टर के जारज पुत्र एडमंड ने जो स्वभाव से ही नीच एवं कुचक्री था, अपने पिता के मन में सरल एवं उदार एडगर के प्रति गंभीर संदेह उत्पन्न कर दिया। गोनेरिल और रीगन दोनों को एडमंड को प्यार करती थीं; इसी कारण अंत में दोनों की मत्यु भी हुई। गोनेरिल ने ईर्ष्यावश रीगन को विषपान कराया और स्वयं आत्महत्या कर ली। नेत्रहीन ग्लस्टर और विक्षिप्त लियर इधर-उधर भटकते रहे।
इसी बीच कारडीलिया फ्रांसीसी सेना के साथ अपने पिता की सहायता के लिए इंग्लैंड आई। कारडीलिया और लियर का मिलन हुआ। चिकित्सा और पुत्री की स्नेहपूर्ण परिचर्या के फलस्वरूप लियर का मानसिक संतुलन कुछ ठीक हुआ। किंतु दुर्भाग्यवश युद्ध में फ्रांसीसी सेना पराजित हुई और एडमंड ने लियर और कारडीलिया को कारावास में डाल दिया। कारडीलिया को फांसी दे दी गई और दु:ख के कारण लियर की मृत्यु हो गई। एडगर और एडमंड के द्वंद्व में एडमंड की भी मृत्यु हुई और अंत में राज्य पर ड्यूक ऑव एलबेनी का अधिकार हुआ जिसने सज्जन होने के कारण अपनी पत्नी गोनेरिल के दुष्कृत्यों का कभी समर्थन नहीं किया था।
कुम्मनम राजशेखरन
कुम्मनम राजशेखरन (जन्म २३ दिसम्बर १९५२) भारतीय राजनीतिज्ञ और मिज़ोरम के राज्यपाल हैं।
आवीला, स्पेन
आवीला स्वायत्त समुदाय कासील और लीओन का एक शहर है और आवीला सूबे की राजधानी है।
तापमान
शहर का औसत तापमान 19.7 °C रहता है।
शेरडुकपेन भाषा
शेरडुकपेन या मेय भारत के अरुणाचल प्रदेश में बोली जाने वाली एक भाषा है। यह खो-ब्वा भाषा परिवार की सदस्य है।
उपभाषाएँ
शेरडुकपेन की दो भिन्न बोलियाँ है, शेरगांव की मेय, और रूपा की मेय। शेरडुकपेन नाम शेरगांव और तुकपेन (रूपा का मोनपा नाम) शब्दों से उत्पन्न हुआ है। भाषा को बोलने वाले इसे मेय न्यूक के नाम से जानते हैं। शेरडुकपेन शेरगांव और रूपा, पश्चिम कमेंग जिला में बोली जाती है, जो बोमडिला के दक्षिण में तेंगपानी घाटी में है।
झाड़ोल तहसील
झाड़ोल तहसील भारतीय राज्य राजस्थान के उदयपुर जिले की एक तहसील है। झाड़ोल तहसील को पहले फलासिया तहसील कहा जाता था। तहसील में 283 राजस्व गांव और 45 पंचायत शामिल हैं। तहसील मुख्यालय उदयपुर के जिला मुख्यालय के दक्षिण पश्चिम झाड़ोल गांव में स्थित है।
कॉप्टिक भाषा
कोपी भाषा उस प्राचीन मिस्री से निकली थी जो स्वयं चित्रलिपिक (हिरोग्लिफ़िक), पुरोहिती (हिरेतिक), देमोतिक आदि अनेक रूपों में लिखी गई। दीर्घकाल तक, ग्रीक भाषा के घने प्रभाव के बावजूद, कोप्ती अपनी निजता बनाए रही। अरबों की मिस्र विजय ने नि:संदेह इसपर अपना गहरा प्रभाव डाला और अरबी प्राय: इसे आत्मसात् कर गई। १७वीं सदी ईसवी तक पहुँचते-पहुँचते इसके अस्तित्व का लोप हो गया। दूसरी सदी ईसवी में देमोतिक से मिलीजुली वह जंतर-मंतर के उपयोग के लिए लिखी जाने लगी थी। तब तक उसका रूप प्राय: शुद्ध प्राचीन था।
मैं मायके चली जाऊंगी तुम देखते रहियो
मैं मायके चली जाऊंगी तुम देखते रहियो भारतीय हिन्दी धारावाहिक है, जिसका प्रसारण सोनी चैनल पर 20 सितम्बर 2018 से शुरू हुआ। इसमें सृष्टि जैन और नामिष तनेजा मुख्य किरदार निभा रहे हैं।
कहानी
जया शादियों के कार्यक्रम की तैयारी का काम करती है। समर की बहन के शादी की तैयारी का काम भी उसे ही मिल जाता है, वहीं से समर और जया एक दूसरे से बार बार मिलने लगते हैं। वे दोनों एक दूसरे से प्यार करने लगते हैं। जब जया से समर शादी के लिए पूछता है तो अपनी माँ के कारण वो साफ साफ मना कर देती है। पर जब जया की माँ को इस बात का पता चलता है तो वो समर को घर बात करने के लिए बुलाती है और मिलने पर कहती है कि जया भी उससे प्यार करती है। उन दोनों का रोका अगले दिन होना तय हो जाता है। लेकिन जब जया की माँ और समर की माँ आपने सामने होते हैं तो जया की माँ उन दोनों का रोका होने से पहले ही रिश्ता तोड़ कर चले जाती है। बाद में परिवार वालों को पता चलता है कि दोनों एक दूसरे से पहले भी मिल चुके हैं और उन दोनों के सोच में जमीन आसमान का फर्क है। इस फैसले से जया और समर, दोनों दुःखी हो जाते हैं।
कॉप्टिक भाषा
साधारणत: माना जाता है कि कोप्त जाति और भाषा का संबंध मिस्र के उस कुफ्त गाँव से है जो नील नदी के पूर्वी तट पर प्राचीन थीब्ज़ से प्राय: ३५ किमी उत्तर-पूर्व आज भी खड़ा है। कोप्त लोग ईसा की तीसरी चौथी सदी में ईसाई हो गए थे। वस्तुत: प्राचीन मिस्री ईसाइयों का ही नाम कोप्त पड़ा और उनकी भाषा कोप्ती कहलाई। इसकी जनबोली साहीदी बियाई जनपद में बोली जाती थी, जैसे अख़मीमी अख़मीम के पड़ोस में और फ़ायुमी फ़ायूम के आस पास मिस्र के मध्य भाग में, मेंफ़िस तक। बोहाइरी नाम की कोप्ती बोली डेल्टा के उत्तर-पश्चिमी भाग में बोली जाती थी। इसमें लिखा नवीं सदी का ईसाई साहित्य आज भी उपलब्ध है।
मैं मायके चली जाऊंगी तुम देखते रहियो
कहानी
समर की माँ, अपने बेटे को दुःखी देख कर एक बार जया की माँ से बात करने अदालत आ जाती है। वहाँ जया की माँ, समर की माँ के सामने सात शर्ते रखती है। जिसमें जया जब चाहे तब उसकी माँ से मिल सकती है, और उसकी माँ भी जब चाहे तब उससे मिल सकती है। जया कभी भी कितने बार भी उसकी माँ से फोन पर बात कर सकती है। उस पर किसी प्रकार के रीति रिवाज नहीं थोपा जाएगा। वो जितने गहने अपनी बेटी को देगी, शादी के टूटने के बाद उतने गहने सूची के अनुसार वापस भी करना होगा। जब जया चाहेगी, तभी वो माँ बनेगी, उसके लिए कोई उसे मजबूर नहीं करेगा। यदि तलाक होता है तो उसके जायदाद का आधा हिस्सा जया को मिल जाएगा। इन सारी शर्तों को समर की माँ मान लेती है और दस्तखत कर देती है। वे दोनों इन शर्तों के बारे में किसी और को न बताने का निर्णय लेते हैं।
कॉप्टिक भाषा
कोप्ती का प्राय: समूचा साहित्य धार्मिक है जो मूलत: ग्रीक से अनूदित है। साहीदी, अख़मीमी और फ़ायूमी तीनों में बाइबिल की पुरानी और नई दोनों पोथियों के अनुवाद ४५० ई. से पूर्व ही प्रस्तुत हो चुके थे। धर्मेतर विषयों का बहुत थोड़ा साहित्य कोप्ती में लिखा गया या आज बच रहा है। इसमें कुछ तो झाड़-फूँक या जंतर-मंतर संबंधी प्रयोग हैं, कुछ चिकित्सा से संबंधित हैं, कुछ में सिकन्दर और मिस्रविजेता प्राचीन ईरानी सम्राट् कंबुजीय की जीवन की घटनाएँ हैं। १३वीं-१४वीं सदी में काप्ती का यह रूप भी अरबी के प्रभाव से मिट गया।
बनत, शामली
बनत (Banat) भारत के उत्तर प्रदेश राज्य के शामली ज़िले में स्थित एक नगर है।
काबुलिस्तान
काबुलिस्तान वर्तमान समय के अफगानिस्तान के काबुल प्रदेश पर केन्द्रित भूभाग का ऐतिहासिक क्षेत्रीय नाम है। इसके अन्तर्गत पेशावर तक का क्षेत्र लिया जा सकता है। काबुलिस्तान के दक्षिण का भूभाग अफगानिस्तान था जबकि उत्तर-पश्चिम का भाग खोरासान।
श्रीनिवासचार्य
श्रीनिवासचार्यके पिता का नाम गंगाधर भट्टाचार्य उपनाम चैतन्यदास था। सं. 1576 में वैशाखी पूर्णिमा को इनका जन्म हुआ था। श्री जीव गोस्वामी के यहाँ श्यामानंद जी तथा नरोत्तमदास ठाकुर के साथ भक्ति के ग्रंथों का बहुत दिनों तक अध्ययन किया। श्री जीव के आदेश से भक्तिग्रंथों का प्रतिलिपियाँ लेकर ये तीनों सं. 1639 में बंगाल तथा उत्कल में धर्मप्रचार करने चले। विष्णुपुर में डाकुओं ने धन समझकर ग्रंथों के संदूक लूट लिए। वहाँ का राजकुमार इनकी भक्ति तथा विद्वत्ता से प्रभावित होकर इनका शिष्य हो गया और उसने ग्रंथों को ढूँढ निकाला। उत्तर तथा पश्चिम बंगाल में इस धर्म के प्रचार का श्रेय इन्हें तथा नरोत्तमदास ठाकुर ही को है। इनकी मृत्यु सं. 1664 में हुई।
ग्राँ होटल (पालमा)
ग्राँ होटल एक पृर्व की ऐतिहासिक होटल है जो पालमा दे मलोरका, स्पेन में मौजूद है। यह इस शहर के ऐतिहासिक केन्द्रों में से एक है।
इस होटल का आकार प्रसिद्ध वास्तुकार ल्यूईस दॉमेनेच इ मोनतानेर (Lluís Domènech i Montaner) ने तय किया था और इसे 1903 में पूरा किया गया था। आज इस इमारत को एक सांस्कृतिक केन्द्र में बदल दिया गया है। इसमें फ़ुन्डाशिऑन ला काइक्सा (Fundación la Caixa) सांस्कृतिक संस्था का कार्यालय है। यहाँ पर हमेशा चित्रकार अंगलादा कामारासा के चित्रों की प्रदर्शनी लगी रहती है। यह इमारत कला जगत में आधुनिकता का प्रतीक है जैसे कि इसके आगे के भाग में मूर्तियों और मिट्टी की बनी चीज़ों से लगता है।
कंधार, महाराष्ट्र
कंधार (Kandhar) भारत के महाराष्ट्र राज्य के नांदेड़ ज़िले में स्थित एक नगर और नगरपालिका परिषद है।
कंधार
यह मियाद रिजर्वोइयर के पश्चिमी किनारे के पास स्थित है । कंधार राष्ट्रकूट साम्राज्य में एक प्रमुख जैन केंद्र के रूप में प्रसिद्ध था, जिसमें मलखेड या मणखेता को उनकी राजधानी थी। भूषण के पास क्षेत्रस्थला (जैन से संबंधित देवता) की एक विशाल मूर्ति पाई जाती है; मूर्ति टूट जाती है लेकिन जीवित रहने वाली टोनेल से, इसकी ऊंचाई 50 फीट से अधिक होने का अनुमान है। वर्तमान में, कंधार में एक पुराना दिगंबर जैन मंदिर है जो इसके नवीकरण के लिए इंतजार कर रहा है।
इतिहास
1649 में, शाहजहां का उद्देश्य कंधार को दोबारा हासिल करना था और 60,000 घुड़सवार और 10,000 पैदल सेना के साथ औरंगजेब भेजा था। कंधार के परिणामस्वरूप घेराबंदी तीन महीने और 20 दिनों तक चली।
श्यामाचरण लाहिड़ी
श्यामाचरण लाहिड़ी (30 सितम्बर 1828 – 26 सितम्बर 1895) 19वीं शताब्दी के उच्च कोटि के साधक थे जिन्होंने सद्गृहस्थ के रूप में यौगिक पूर्णता प्राप्त कर ली थी। आपको 'लाहिड़ी महाशय' भी कहते हैं।
इनकी गीता की आध्यात्मिक व्याख्या आज भी शीर्ष स्थान पर है। इन्होंने वेदान्त, सांख्य, वैशेषिक, योगदर्शन और अनेक संहिताओं की व्याख्या भी प्रकाशित की। इनकी प्रणाली की सबसे बड़ी विशेषता यह थी कि गृहस्थ मनुष्य भी योगाभ्यास द्वारा चिरशांति प्राप्त कर योग के उच्चतम शिखर पर आरूढ़ हो सकता है।
आपका जन्म बंगाल के नदिया जिले की प्राचीन राजधानी कृष्णनगर के निकट धरणी नामक ग्राम के एक संभ्रान्त ब्राह्मण कुल में अनुमानतः 1825-26 ई. में हुआ था। आपका पठनपाठन काशी में हुआ। बंगला, संस्कृत के अतिरिक्त अपने अंग्रेजी भी पड़ी यद्यपि कोई परीक्षा नहीं पास की। जीविकोपार्जन के लिए छोटी उम्र में सरकारी नौकरी में लग गए। आप दानापुर में मिलिटरी एकाउंट्स आफिस में थे। कुछ समय के लिए सरकारी काम से अल्मोड़ा जिले के रानीखेत नामक स्थान पर भेज दिए गए। हिमालय की इस उपत्यका में गुरुप्राप्ति और दीक्षा हुई। आपके तीन प्रमुख शिष्य युक्तेश्वर गिरि, केशवानंद और प्रणवानन्द ने गुरु के सम्बन्ध में प्रकाश डाला है। योगानंद परमहंस ने 'एक योगी की आत्मकथा' नामक जीवनवृत्त में गुरु को बाबा जी कहा है। दीक्षा के बाद भी इन्होंने कई वर्षों तक नौकरी की और इसी समय से गुरु के आज्ञानुसार लोगों को दीक्षा देने लगे थे।
सन्‌ 1880 में पेंशन लेकर आप काशी आ गए। इनकी गीता की आध्यात्मिक व्याख्या आज भी शीर्ष स्थान पर है। इन्होंने वेदान्त, सांख्य, वैशेषिक, योगदर्शन और अनेक संहिताओं की व्याख्या भी प्रकाशित की। इनकी प्रणाली की सबसे बड़ी विशेषता यह थी कि गृहस्थ मनुष्य भी योगाभ्यास द्वारा चिरशांति प्राप्त कर योग के उच्चतम शिखर पर आरूढ़ हो सकता है। आपने अपने सहज आडम्बररहित गार्हस्थ्य जीवन से यह प्रमाणित कर दिया था। धर्म के संबंध में बहुत कट्टरता के पक्षपाती न होने पर भी आप प्राचीन रीतिनीति और मर्यादा का पूर्णतया पालन करते थे। शास्त्रों में आपका अटूट विश्वास था।
जब आप रानीखेत में थे तो अवकाश के समय शून्य विजन में पर्यटन पर प्राकृतिक सौन्दर्यनिरीक्षण करते। इसी भ्रमण में दूर से अपना नाम सुनकर द्रोणगिरि नामक पर्वत पर चढ़ते-चढ़ते एक ऐसे स्थान पर पहुँचे जहाँ थोड़ी सी खुली जगह में अनेक गुफाएँ थीं। इसी एक गुफा के करार पर एक तेजस्वी युवक खड़े दीख पड़े। उन्होंने हिंदी में गुफा में विश्राम करने का संकेत किया। उन्होंने कहा 'मैंने ही तुम्हें बुलाया था'। इसके बाद पूर्वजन्मों का वृत्तांत बताते हुए शक्तिपात किया। बाबा जी से दीक्षा का जो प्रकार प्राप्त हुआ उसे क्रियायोग कहा गया है। क्रियायोग की विधि केवल दीक्षित साधकों को ही बताई जाती है। यह विधि पूर्णतया शास्त्रोक्त है और गीता उसकी कुंजी है। गीता में कर्म, ज्ञान, सांख्य इत्यादि सभी योग है और वह भी इतने सहज रूप में जिसमें जाति और धर्म के बंधन बाधक नहीं होते। आप हिंदू, मुसलमान, ईसाई सभी को बिना भेदभाव के दीक्षा देते थे। इसीलिए आपके भक्त सभी धर्मानुयायी हैं। उन्होंने अपने समय में व्याप्त कट्टर जातिवाद को कभी महत्व नहीं दिया। वह अन्य धर्मावलंबियों से यही कहते थे कि आप अपनी धार्मिक मान्यताओं का आदर और अभ्यास करते हुए क्रियायोग द्वारा मुक्ति प्राप्त कर सकते हैं। पात्रानुसार भक्ति, ज्ञान, कर्म और राजयोग के आधार पर व्यक्तित्व और प्रवृत्तियों के अनुसार साधना करने की प्रेरणा देते। उनके मत से शास्त्रों पर शंका अथवा विवाद न कर उनका तथ्य आत्मसात्‌ करना चाहिए। अपनी समस्याओं के हल करने का आत्मचिंतन से बढ़कर कोई मार्ग नहीं।
साहित्य
लाहिड़ी महाशय के प्रवचनों का पूर्ण संग्रह प्राप्य नहीं है किन्तु गीता, उपनिषद्, संहिता इत्यादि की अनेक व्याख्याएँ बँगला में उपलब्ध हैं। श्रीमद्भगवद्गीता भाष्य का हिंदी अनुवाद लाहिड़ी महाशय के शिष्य श्री भूपेद्रनाथ सान्याल ने प्रस्तुत किया है। श्री लाहिड़ी की अधिकांश रचनाएँ बँगला में हैं।
कानोड़ तहसील
कानोड़ (जिसे कनोर भी कहा जाता है) राजस्थान के उदयपुर जिले में एक तहसील है। 2018 में यह उदयपुर जिले की 15वीं तहसील बनी थी।
वैदा लोग
वैदा ( सिंहली: වැද්දා, तमिल: வேடுவர், अंग्रेज़ी: Vedda ) या वैद्दा श्रीलंका की एक आदिवासी जनजाति है। इतिहासकारों का मानना है कि वे श्रीलंका के सबसे पहले मानव निवासी थे। पारम्परिक तौर से वैदा श्रीलंका के जंगलों के भीतर रहा करते थे। उनकी अपनी अलग वैदा भाषा थी, जिसकी मूल जड़ें अज्ञात हैं और जो अब विलुप्त हो चुकी है। सिंहली भाषा में वैदाओं को वन्नियल ऐत्तो ( වන්නියලෑත්තන්, Wanniyala Aetto ) भी कहते हैं, जिसका मतलब 'वन के लोग' है।
जातीय जड़ें
वैदाओं का आनुवंशिकी अध्ययन करने से पता चला है कि वे श्रीलंका के सिंहली लोगों लगभग ३०,००० वर्षों से भिन्न हैं, यानि वे उनसे एक बिलकुल ही अलग जाति हैं। बहुत से इतिहासकार मानते हैं कि वैदाओं के पूर्वज लगभग २०,००० साल पहले हिमयुग के दौरान भारत से चलकर श्रीलंका पहुँचे थे। हिमयुगों में भारत को श्रीलंका से जोड़ने वाला रामसेतु पूरी तरह समुद्र-तल के ऊपर उभरा हुआ एक ज़मीनी पुल होता था जिसपर चलकर जानवर, मनुष्य और वृक्ष-पौधे एक क्षेत्र से दूसरे क्षेत्र में आराम से फैल सकते थे। आधुनिक युग में भारत और श्रीलंका के बीच ४० मील का खुला समुद्र है।
५वीं सदी ईसवी में लिखी श्रीलंका के महावंश इतिहास-काव्य में एक पुलिंद जाति का ज़िक्र है जो इतिहासकारों के अनुसार श्रीलंका के सन्दर्भ में वैदा जाति के बारे में है। यह कहता है कि जब राजकुमार विजय (जो सिंहलों के सबसे पहले राजा बने) छठी शताब्दी ईसापूर्व में बंगाल से श्रीलंका आए तो उन्होंने कुवेनी नामक एक यक्ख (यक्ष) स्त्री से विवाह किया और बच्चे पैदा किये। बाद में उन्होंने एक क्षत्रीय स्त्री से शादी करके कुवेनी को दुत्कार दिया। उसके बच्चे आधुनिक रत्नपुर ज़िले के सुमनकूट क्षेत्र चले गए और वहाँ उन्होंने अपना वंश बढ़ाया। यही आगे चलकर वैदा बने।
धर्म
वैदाओं का मूल धर्म सर्वात्मवाद (ऐनिमिज़्म​) है। श्रीलंका के भीतरी हिस्सों में बसने वाले वैदा लोगों ने सिंहल लोगों की सोहबत से अपने सर्वात्मवाद में कुछ बौद्ध धर्म को भी मिश्रित कर लिया है जबकि पूर्वी तट पर तमिलों के पास रहने वाले वैदाओं ने सर्वात्मवाद में हिन्दू धर्म मिला लिया है। वैदा अपने पूर्वजों को पूजते हैं जिन्हें सिंहली-भाषी वैदा 'नाए याकु' कहते हैं। वैदाओं के कुछ अपने अलग देवी-देवता भी हैं, जिनमें से 'कंडे यक्का' और 'बिलिंद यक्का' नामक पूर्वज-देवता प्रमुख हैं। इन पूर्वजों को प्रसन्न करने के लिए इनकी पूजा करने के बाद 'किरी कोराहा' ( Kiri Koraha ) नमक नाच समारोह आयोजित किया जाता है। श्रीलंका के दक्षिण में कतरगाम ( Kataragama ) नामक तीर्थस्थल में स्कन्द (हिन्दू देवता और शिव के दूसरे पुत्र, जिन्हें तमिल में 'मुरुगन' कहते हैं और जो कार्तिकेय के नाम से भी जाने जाते हैं) पूजे जाते हैं। कतरगाम स्कन्द के बारे में धारणा है कि यहाँ उन्होंने एक वल्ली नामक वैदा मृग-देवी से विवाह किया था। कतरगाम के मंदिर की इज़्ज़त श्रीलंका के सभी सम्प्रदाय करते हैं और यहाँ बौद्ध, हिन्दू, मुस्लिम और ईसाई सभी तीर्थ करते हैं।
विवाह और स्त्री-पुरुषों के सम्बन्ध
वैदाओं में विवाह की रीति बहुत सरल होती है। वधु एक वृक्ष-छाल की रस्सी बनाती है (जिसे 'दिया लनूवा' कहते हैं) और उसे वर की कमर में बाँध देती है। इसके द्वारा वह यह संकेत देती है कि उसने वर को अपना जीवन-साथ स्वीकार लिया है और विवाह सम्पन्न हो जाता है। वैदा समाज में स्त्रिओं और पुरुषों को कई पहलुओं में बराबारी का दर्जा दिया जाता है। बेटियों को अपने परिवार की सम्पत्ति में बारबार का हक़ मिलता है। वैदा समाज में एक पति की एक ही पत्नी होने का रिवाज है, हालांकि अगर कोई औरत विधवा हो जाए तो अक्सर उसके पति का भाई उस से विवाह कर लेता है।
अंतिम संस्कार
वैदाओं में मृतों को दफ़ना देने का रिवाज है और किसी की मृत्यु होते ही उसे जल्द-से-जल्द दफ़ना देने का प्रयास किया जाता है। ४ से ५ फ़ुट की क़ब्र खोदी जाती है और उसमें शव को कपड़े में लपेटकर लिटा दिया जाता है। ऊपर से उसे पत्तों और मिटटी से ढककर बंद कर दिया जाता है। शव के साथ-साथ मृतक का कुछ निजी सामान भी दफ़ना दिया जाता है, जैसे कि उसके धनुष-बाण और पान-सुपारी की थैली। क़ब्र के सिरे पर तीन खुले नारियल और एक छोटा लकड़ियों का ढेर और पाऊँ की तरफ़ एक खुला और एक बंद नारियल भी रखा जाता है। कुछ वैदा समुदायों में दफ़नाने से पहले शव को कुछ विशेष जंगली पत्तों या नीम्बू के रस से सुगन्धित किया जाता है। कुछ समुदायों में क़ब्र के सिर, पैर या बीच में 'पथोक' नामक एक प्रकार के कैक्टस को बोया जाता है।
लालूभाई पटेल
लालूभाई पटेल भारत की सोलहवीं लोकसभा के सांसद हैं। २०१४ के चुनावों में वे केन्द्र शासित प्रदेश दमन और दीव से निर्वाचित हुए। वे भारतीय जनता पार्टी से संबद्ध हैं।
भारत की अनंतिम सरकार
भारत की अनंतिम सरकार 1 दिसंबर,1915 को काबुल, अफगानिस्तान में भारतीय राष्ट्रवादियों द्वारा स्थापित एक अनंतिम सरकारी-निर्वासन थी,जो प्रथम विश्व युद्ध के दौरान केंद्रीय शक्तियों से समर्थन के साथ थी। इसका उद्देश्य भारतीय आन्दोलन के लिए अफगान अमीर के साथ-साथ ज़ारिस्ट (और बाद में बोल्शेविक) रूस, चीन और जापान का समर्थन दर्ज करना था। बर्लिन समिति के सदस्यों, जर्मन और तुर्की प्रतिनिधियों के काबुल मिशन के समापन पर स्थापित, अनंतिम सरकार महेंद्र प्रताप राष्ट्रपति ,मौलाना बरकतुल्लाह के रूप में प्रधान मंत्री, देवबंदी मुल्लावी उबैदुल्ला सिंधी गृह मंत्री, देवबंदी के रूप में बनी थी। युद्ध मंत्री के रूप में मौलवी बशीर, और विदेश मंत्री के रूप में चंपकरामन पिल्लई।अनंतिम सरकार को अफगान सरकार के आंतरिक प्रशासन से महत्वपूर्ण समर्थन मिला,हालांकि एमिर ने खुले समर्थन की घोषणा करने से इनकार कर दिया, और अंततः ब्रिटिश दबाव में 1919 में अफगानिस्तान से हटने के लिए मजबूर होना पड़ा।
पृष्ठभूमि
प्रथम विश्व युद्ध के दौरान, जर्मनी और संयुक्त राज्य अमेरिका में भारतीय राष्ट्रवादियों, साथ ही भारतीय क्रांतिकारी भूमिगत और भारत के पैन-इस्लामवादियों ने जर्मन वित्त और सहायता के साथ भारतीय कारण को आगे बढ़ाने का प्रयास किया। बर्लिन-भारतीय समिति (जो 1915 के बाद भारतीय स्वतंत्रता समिति बनी) ने भारत-ईरानी सीमा पर एक जन-जर्मन-तुर्की मिशन को भेजकर जनजातियों को ब्रिटिश हितों के खिलाफ हड़ताल करने के लिए प्रोत्साहित किया। बर्लिन समिति इस समय भी खैरी बंधुओं (अब्दुल जब्बार खैरी और अब्दुल सत्तार खैरी) के संपर्क में थी, जो युद्ध की शुरुआत में थे, कांस्टेंटिनोपल में बस गए और बाद में 1917 में कैसर को जनजातियों का नेतृत्व करने की योजना का प्रस्ताव दिया। ब्रिटिश हितों के खिलाफ कश्मीर और उत्तर-पश्चिम सीमा प्रांत।  देवबंदी मौलाना उबैद अल्लाह सिंधी और महमूद अल हसन (दारुल उलूम देवबंद के सिद्धांत) के नेतृत्व में एक अन्य समूह अक्टूबर 1915 में काबुल में भारत के आदिवासी क्षेत्र में मुस्लिम विद्रोह शुरू करने की योजना के साथ आगे बढ़ा था।  इस उद्देश्य के लिए, उबैद अल्लाह का प्रस्ताव था कि अफगानिस्तान के अमीर ब्रिटेन के खिलाफ युद्ध की घोषणा करें, जबकि महमूद अल हसन ने जर्मन और तुर्की से मदद मांगी।  हसन हिजाज़ के पास गया।  इस बीच, उबैद अल्लाह, अमीर के साथ मैत्रीपूर्ण संबंध स्थापित करने में सक्षम था।  काबुल में, उबैद अल्लाह, कुछ छात्रों के साथ, जिन्होंने उन्हें ब्रिटेन के खिलाफ खलीफा के "जिहाद" में शामिल होने के लिए तुर्की जाने का रास्ता बनाने से पहले तय किया था कि भारतीय स्वतंत्रता आंदोलन पर ध्यान केंद्रित करके पैन-इस्लामिक कारण सबसे अच्छा है।
मिशन काबुल
उबैद अल्लाह का समूह दिसंबर 1915 में इंडो-जर्मन-तुर्की मिशन से काबुल के लिए मिला था। ओस्कर वॉन निडरमेयर द्वारा नेतृत्व किया गया था और मुख्य रूप से राजा महेंद्र प्रताप के नेतृत्व में, यह अपने सदस्यों वर्नर ओट्टोन वॉन हेंटिग, काबुल के लिए जर्मन राजनयिक प्रतिनिधि के रूप में शामिल था। साथ ही, बर्लिन समूह के बरकतुल्लाह, चंपक रमन पिल्लई और अन्य प्रमुख राष्ट्रवादी।  मिशन, भारतीय आंदोलन के सदस्यों को भारत की सीमा पर लाने के साथ-साथ कैसर, एनवर पाशा और मिस्र के विस्थापित खेडिव से भी संदेश लेकर आया, अब्बास हिलामी ने प्रताप के मिशन के लिए समर्थन व्यक्त किया और भारत के खिलाफ कदम उठाने के लिए आमिर को आमंत्रित किया। मिशन का तात्कालिक उद्देश्य ब्रिटिश भारत के खिलाफ आमिर की रैली करना था  and to obtain from the Afghan Government a right of free passage. और अफगान सरकार से मुफ्त पास का अधिकार प्राप्त करना हालाँकि आमिर ने उस समय प्रस्तावों के लिए या उसके खिलाफ प्रतिबद्ध होने से इनकार कर दिया, लेकिन इसने अमीर के तत्काल और करीबी राजनीतिक और धार्मिक सलाहकार समूह के बीच समर्थन पाया, जिसमें उनके भाई नसरुल्ला खान, उनके बेटे इनायतुल्ला खान और अमानुल्लाह खान, धार्मिक नेता और आदिवासी शामिल थे। इसे अफगानिस्तान के तत्कालीन सबसे प्रभावशाली अख़बार सिराज अल-अख़बार में भी समर्थन मिला, जिसके संपादक महमूद तर्ज़ी ने बरकतुल्लाह को 1916 की शुरुआत में एक अपमानजनक संपादक के रूप में लिया। कई लेखों में, तरुण ने राजा महेंद्र प्रताप द्वारा कई भड़काऊ लेख प्रकाशित किए।, साथ ही साथ तेजी से ब्रिटिश विरोधी और केंद्रीय लेख और प्रचार प्रसार प्रकाशित कर रहा है।  मई 1916 तक कागज़ में टोन को राज को कॉपियों को इंटरसेप्ट करने के लिए पर्याप्त गंभीर माना गया।  एक और प्रयास के परिणामस्वरूप 1916 में काबुल में भारत की अनंतिम सरकार की स्थापना हुई।
अनंतिम सरकार का गठन
यद्यपि आमिर के समर्थन की उम्मीदें कमोबेश अस्तित्वहीन थीं, भारत की अनंतिम सरकार का गठन 1916 की शुरुआत में इरादा और उद्देश्य की गंभीरता पर जोर देने के लिए किया गया था। सरकार में राजा के रूप में राजा महेंद्र प्रताप, प्रधान मंत्री के रूप में बरकतुल्लाह और भारत के मंत्री के रूप में उबैद अल सिंधी, युद्ध मंत्री के रूप में मौलवी बशीर और विदेश मंत्री के रूप में चंपारण पिल्लई थे।  इसने ज़ारिस्ट रूस, रिपब्लिकन चीन, जापान से समर्थन प्राप्त करने का प्रयास किया।  ब्रिटेन के खिलाफ विद्रोह की घोषणा करते हुए गैलिब पाशा से भी समर्थन प्राप्त किया गया था। 1917 में रूस में फरवरी क्रांति के बाद, प्रताप की सरकार को नवजात सोवियत सरकार के साथ पत्राचार करने के लिए जाना जाता है। 1918 में, बर्लिन में कैसर से मिलने से पहले महेंद्र प्रताप ने पेट्रोग्राद में ट्रॉट्स्की से मुलाकात की, दोनों से ब्रिटिश भारत के खिलाफ लामबंद होने का आग्रह किया अंग्रेजों के दबाव में, अफगान सहयोग वापस ले लिया गया और मिशन बंद हो गया। हालाँकि, मिशन और उस समय जर्मन मिशन के प्रस्तावों और संपर्क ने देश में राजनीतिक और सामाजिक स्थिति पर गहरा प्रभाव डाला, राजनीतिक परिवर्तन की एक प्रक्रिया शुरू हुई जो 1919 में हबीबुल्ला की हत्या और सत्ता के हस्तांतरण के साथ समाप्त हुई।  नसरुल्लाह और उसके बाद अमानुल्लाह और तीसरा एंग्लो-अफगान युद्ध का शिकार, जिसने अफगान स्वतंत्रता का नेतृत्व किया।
प्रभाव
कई इतिहासकारों द्वारा यह सुझाव दिया गया है कि भारत-जर्मन षड्यंत्र द्वारा उत्पन्न खतरा भारत में राजनीतिक प्रगति के लिए महत्वपूर्ण था। विशेष रूप से, अफगानिस्तान में प्रताप के उद्यम की उपस्थिति, भारत के बगल में, और बोल्शेविक रूस के कथित खतरों के साथ-साथ प्रताप की अनंतिम सरकार के साथ बोल्शेविक मदद की मांग करने वाले ब्रिटिश भारत में स्थिरता के लिए महत्वपूर्ण खतरों का फैसला किया गया। 1917 में जब मोंटागु-चेम्सफोर्ड सुधारों ने भारतीय उपमहाद्वीप में राजनीतिक सुधार के पहले दौर की शुरुआत की, तो 1918 में रौलट कमेटी (सिडनी रौलट, एक अंग्रेज जज) की अध्यक्षता में एक "सेडिशन कमेटी" शुरू की गई, जिसने जर्मनी के बीच संबंधों का मूल्यांकन किया। बर्लिन समिति, प्रताप के उद्यम (अफगानिस्तान में जर्मन एजेंट) और भारत में उग्रवादी आंदोलन, विशेष रूप से पंजाब और बंगाल में।  समिति को बोल्शेविक की भागीदारी का कोई सबूत नहीं मिला, लेकिन निष्कर्ष निकाला कि जर्मन लिंक निश्चित था।  समिति की सिफारिशों पर, पंजाब और बंगाल में खतरे के जवाब में, 1915 के रक्षा अधिनियम का विस्तार, रौलट अधिनियम, लागू किया गया था। अफगानिस्तान में, मिशन एक तेजी से कट्टरपंथी और प्रगतिशील राजनीतिक प्रक्रिया और सुधार आंदोलन का उत्प्रेरक था जो 1919 में अमीर हबीबुल्ला खान की हत्या और अमानुल्ला खान द्वारा उनके उत्तराधिकार में परिणत किया गया था, जिसने बाद में तीसरे एंग्लो-अफगान युद्ध का शिकार किया।
मेजर
मेजर, लेफ्टिनेंट कर्नल ऑफिसर रैंक के नीचे और कैप्टन से वरिष्ठ एक सैन्य अधिकारी रैंक है।
२०१५ हज भगदड़
२४ सितम्बर २०१५ को मक्का में हज यात्रा के दौरान हुई एक भगदड़ में कम से कम 2000 हाजियों की मौत हो गयी और ८६३ अन्य यात्री घायल हो गये। १९९० के हज भगदड़ के बाद जिसमें १४२६ लोगों की मौत हो गयी थी, मक्का में हुई यह सबसे खतरनाक और बडी दुर्घटना है। ईरान की सरकारी समाचार एजेंसी का कहना है कि ईरान की हजयात्रा समिति के अनुसार १३०० से ज्यादा लोगों के मौत होने की आशंका है। लेबनान के अद-दियार की सूचना के अनुसार राजकुमार मोहम्मद बिन सलमान अल सऊद के काफ़िले ने इस भगदड़ में केंद्रीय भूमिका निभाई।
पृष्ठभूमि
हज यात्रा मक्का में होने वाली मुस्लिमों की एक तीर्थ यात्रा है जो उन्हें जीवन में कम से कम एक बार करनी होती हैं। परंपरानुसार इसके दौरान तीर्थयात्रियों को विभिन्न रीतियाँ निभानी होती हैं जिनमे से एक है शैतान को पत्थर मारना (رمي الجمرات ramī aj-jamarāt) जो कि मीना में स्थित जमारात पुल के पास है। यह शहर मक्का से कुछ मील दूर है। जामारात पुल एक पांच मंजिला पैदल पुल है जिसपर से तीर्थयात्री जमारात पत्थरों (शैतान) पर कंकड़ मार सकते हैं। पत्थर मारने का यह रिवाज़ तीर्थयात्रा का अंतिम पडाव है और अक्सर इसे बहुत ज्यादा भीड़, कम जगह और कम समय की वजह से हज यात्रा का सबसे खतरनाक हिस्सा माना जाता है। पहले भी तीर्थ यात्रा के इस पड़ाव पर ढेरों भगदड़ के हादसे हो चुके हैं।
२००६ में हुए इसी तरह की एक घटना में ३४६ लोगों की मृत्यु हो गयी थी जिसकी वजह से सऊदी सरकार को इस शहर में ढाँचागत व्यवस्थाओं में सुधार के कदम उठाने पडे थे। ११ सितम्बर २०१५, को ही हज यात्रा शुरु होने से हफ्तों पहले मक्का की एक मस्जिद में एक विशाल क्रेन के गिरने से ११८ लोग मारे गये।
१७ सितम्बर २०१५, को १००० से ज्यादा तीर्थयात्रियों ने अपने होटल आग लगने की वजह से छोड़ दिए, इस घटना में २ इंडोनेशियाई नागरिक घायल हो गये थे।
घटना
सऊदी नागरिक सुरक्षा निदेशालय के अनुसार यह भगदड़ मक्का के समय के अनुसार ९:०० हुई थी ' जो जंक्शन और स्ट्रीट के बीच शुरू हुई और जामारात पुल पर २०४ और २२३ नंबर रूट में तीर्थयात्री मौजूद थे '। सऊदी अरब के गृह मंत्रालय के अनुसार विशाल जनसमूहों के दो रास्तों से चलकर जमारात पुल के पास रास्तों के मिलन स्थल पर आ जाने से हुई। यह मिलन स्थल दो अस्थायी निवास शिविरों के बीच में स्थित है। लगभग १६०००० शिविर मीना में विभिन्न स्थानों पर वितरित हैं।
सऊदी गृह रक्षा विभाग ने ४००० सुरक्षाकर्मियों व २२० आपातकालीन प्रतिक्रिया इकाईयों को भगदड़ की जगह पर भेजने के बारे में बताया है। बाद में हजयात्रियों के जत्थों को भगदड़ की जगह से दूर दूसरे मार्गों पर परिवर्तित किया जा रहा था। घायलों का अस्पतालों में उपचार शुरु हो गया था और रेडक्रॉस की विभिन्न टुकणियाँ घटनास्थल पर पहुंच रहीं थी।
Lebanon-based Arabic-language daily al-Diyar said in a report that the convoy of Prince Mohammad bin Salman Al Saud which consisting of 200 army forces and 150 police officers and were escorting the prince, played a central role in the stampede. The report said the presence of the prince in the middle of the population prompted a change in the direction of the movement of the pilgrims and a stampede. The report further said that Salman and his huge entourage swiftly abandoned the scene, adding that the Saudi authorities seek to hush up the entire story and impose a media blackout on Salman’s presence in the area.
हताहतों की संख्या
सऊदी नागरिक सुरक्षा निदेशालय के अनुसार इसमें कई देशों के नागरिक थे ' ईरान की सरकारी समाचार एजेंसी आईआरएनए (IRNA) के अनुसार मची भगदड़ में १३१ ईरानी तीर्थयात्रियों की मौत की घोषणा की थी। इस भगदड़ में चाड नाइजीरियाई और सेनेगल तीर्थयात्रियों की भी बड़ी संख्या मौतें हुई हैं '
पीला गिरगिटमार
पीला गिरगिटमार (अंग्रेजी: Pallid harrier) हैरियर वंश का एक प्रवासी पक्षी है। यह पूर्वी यूरोप और मध्य एशिया (जैसे ईरान) के दक्षिणी भागों में और मुख्य रूप से भारत और दक्षिण पूर्व एशिया में सर्दियों में प्रजनन करती है।
ऐन्द्र व्याकरण
ऐंद्र व्याकरण (ऐन्द्र = इन्द्र का) को कुछ लोग पाणिनि के पूर्व का मानते हैं। किंतु यह मत असंदिग्ध नहीं है। बर्नल के अनुसार ऐंद्र व्याकरण का संबंध कातंत्र से और तमिल के प्राचीनतम व्याकरण तोल्काप्पियम से है। ऐंद्र व्याकरण के आधार पर सातवाहन युग में शर्व वर्मा ने कातंत्र व्याकरण की रचना की। इसके दूसरे नाम कालापक और कौमार भी हैं। इसपर दुर्गसिंह की टीका प्रसिद्ध है। बोपदेव के अनुसार व्याकरण के आठ सम्प्रदाय हैः--- "इन्द्रश्चन्द्रः काशकृत्स्नापिशली शाकटायनः। पाणिन्यमर जैनेन्द्राः जयन्त्यष्टादिशा ब्दिकाः।।"
1. इन्द्रः--ऐन्द्र-व्याकरण, 2. चन्द्रः--चान्द्र-व्याकरण, 3. काश्कृत्स्न-व्याकरण, 4. आपिशली-व्याकरण, 5. शाकटायन-व्याकरण, 6. पाणिनीय-व्याकरण, 7. जैनेन्द्र-व्याकरण, 8. जयन्ति-व्याकरण।
"ऋक्तन्त्र" के कर्त्ता शाकटायन के अनुसार सर्वप्रथम ब्रह्मा ने बृहस्पति को व्याकरण का उपदेश दिया। बृहस्पति ने इन्द्र को, इन्द्र ने भरद्वाज को, भरद्वाज ने ऋषियों को और ऋषियों ने ब्राह्मणों को व्याकरण का उपदेश दिया। इस प्रकार उपरिलिखित व्याकरणों में "ऐन्द्र-व्याकरण" प्राचीनतम माना जाता है।
युक्तेश्वर गिरि
श्री युक्तेश्वर गिरि (बांग्ला : শ্রী যুক্তেশ্বর গিরী) (10 मई 1855 - 9 मार्च 1936) महान क्रियायोगी एवं उत्कृष्ट ज्योतिषी थे । वे लाहिड़ी महाशय के शिष्य और स्वामी सत्यानन्द गिरि तथा परमहंस योगानन्द के गुरु थे। उनका मूल नाम प्रियनाथ कांड़ार (बांग्ला : প্রিয়নাথ কাঁড়ার)
व्यक्तिगत जीवन
कॉलेज छोड़ने के बाद प्रिया नाथ ने शादी की और उनकी एक बेटी भी हुई। उनकी शादी के कुछ साल बाद उनकी पत्नी की मृत्यु हो गई।
आध्यात्मिक करियर
1884 में, प्रिया नाथ लाहिड़ी महाशय से मिलीं, जो उनके गुरु बने और उन्हें क्रिया योग के मार्ग में दीक्षित किया। श्री युक्तेश्वर ने अगले कई वर्षों में अपने गुरु की संगति में बहुत समय बिताया, अक्सर बनारस में लाहिड़ी महाशय जाते थे। 1894 में, इलाहाबाद में कुंभ मेले में भाग लेने के दौरान, वह लाहिड़ी महाशय के गुरु, महावतार बाबाजी से मिले, [11] जिन्होंने श्री युक्तेश्वर को हिंदू शास्त्रों और ईसाई बाइबिल की तुलना करते हुए एक किताब लिखने के लिए कहा। [12] उस बैठक में महावतार बाबाजी ने श्री युक्तेश्वर को 'स्वामी' की उपाधि भी प्रदान की। श्रीयुक्तेश्वर ने 1894 में अनुरोधित पुस्तक को कैवल्य दर्शनम, या द होली साइंस नाम देते हुए पूरा किया।
आध्यात्मिक जीवन
श्री युक्तेश्वर ने सेरामपुर में अपने बड़े दो मंजिला परिवार के घर को एक आश्रम में बदल दिया, जिसका नाम "प्रियधाम" रखा गया, जहां वे छात्रों और शिष्यों के साथ रहते थे। 1903 में, उन्होंने पुरी के समुद्र तटीय शहर में एक आश्रम भी स्थापित किया, जिसका नाम "करार आश्रम" रखा। [16] इन दो आश्रमों से, श्रीयुक्तेश्वर ने छात्रों को पढ़ाया, और "साधु सभा" नामक एक संगठन शुरू किया।
शिक्षा में रुचि के परिणामस्वरूप श्री युक्तेश्वर ने भौतिकी, शरीर विज्ञान, भूगोल, खगोल विज्ञान और ज्योतिष विषयों पर स्कूलों के लिए एक पाठ्यक्रम विकसित किया [17] उन्होंने बुनियादी अंग्रेजी और हिंदी सीखने पर बंगालियों के लिए एक पुस्तक भी लिखी, जिसे फर्स्ट बुक कहा जाता है, और लिखा ज्योतिष पर एक बुनियादी किताब। बाद में, उन्हें महिलाओं की शिक्षा में दिलचस्पी हो गई, जो उस समय बंगाल में असामान्य थी।
युक्तेश्वर ज्योतिष (भारतीय ज्योतिष) में विशेष रूप से कुशल थे, और उन्होंने अपने छात्रों को विभिन्न ज्योतिषीय रत्न और चूड़ियाँ निर्धारित कीं। [19] उन्होंने खगोल विज्ञान और विज्ञान का भी अध्ययन किया, जैसा कि द होली साइंस में उनके युग सिद्धांत के निर्माण में प्रमाणित है।
द वैंपायर डायरीज़
द वैंपायर डायरीज़ एक अमेरिकी किशोर-अलौकिक ड्रामा टेलीविजन शृंखला है जो कि एलेक्स लॉयड, केविन विलियमसन और जूली प्लेक द्वारा विकसित किया गया है। यह इसी नाम कि एल॰ जे॰ स्मिथ द्वारा लिखी गयी उपन्यास शृंखला पर आधारित है। शृंखला का प्रीमियर द CW टेलीविजन नेटवर्क पर सितंबर 10, 2009 को हुआ और वर्तमान समय में यह अपने तीसरे सत्र में है, जिसका प्रीमियर सितंबर 15, 2011 को हुआ था। शृंखला की कहानी एक काल्पनिक छोटे, अलौकिक प्राणियों द्वारा प्रेतवाधित शहर मिस्टिक फॉल्स, वर्जीनिया, के निवासियों के इर्दगिर्द घूमती है। इस शृंखला का मुख्य ध्यान प्रमुख तीन पात्रों ऐलेना गिल्बर्ट, स्टेफ़न सेल्वाटोर और डेमन सेल्वाटोर के बीच के प्रेम त्रिकोण पर है। इन तीनों ही पात्रों का अपना-अपना काला अतीत है। इस शो को बहुत सारे नामांकन, दो पीपलस चॉइस पुरस्कार और बहुत सारे टीन चॉइस पुरस्कार जीते हैं, २६ अप्रैल,२०११ के दिन।
युक्तेश्वर गिरि
श्री युक्तेश्वर और उनके शिष्य, परमहंस योगानंद उनके पास केवल कुछ दीर्घकालिक शिष्य थे, लेकिन 1910 में, युवा मुकुंद लाल घोष श्री युक्तेश्वर के सबसे प्रसिद्ध शिष्य बन गए, अंततः परमहंस योगानंद के रूप में दुनिया भर में क्रिया योग की शिक्षाओं को सभी धर्मों के अपने चर्च के साथ फैलाया - स्व- रियलाइजेशन फेलोशिप/योगदा सत्संग सोसाइटी ऑफ इंडिया। योगानंद ने श्री युक्तेश्वर के शिष्यों की कम संख्या को उनके सख्त प्रशिक्षण विधियों के लिए जिम्मेदार ठहराया, जिसे योगानंद ने कहा "कठोर के अलावा अन्य के रूप में वर्णित नहीं किया जा सकता"।
गुरु की भूमिका के बारे में, श्री युक्तेश्वर ने कहा:
देखो, आँख मूंद कर विश्वास करने का कोई मतलब नहीं है कि मेरे द्वारा तुम्हें छूने के बाद, तुम बच जाओगे, या यह कि स्वर्ग से एक रथ तुम्हारी प्रतीक्षा कर रहा होगा। गुरु की प्राप्ति के कारण, पवित्र स्पर्श ज्ञान के प्रस्फुटन में सहायक होता है, और इस आशीर्वाद को प्राप्त करने के प्रति सम्मान करते हुए, आपको स्वयं एक ऋषि बनना चाहिए, और दी गई साधना की तकनीकों को लागू करके अपनी आत्मा को उन्नत करने के मार्ग पर आगे बढ़ना चाहिए। गुरु द्वारा।
श्री युक्तेश्वर कोमल भाव और वाणी के, मनभावन उपस्थिति के, और सम्मान के योग्य थे, जो उनके अनुयायियों ने अनायास ही उन्हें दे दिया। हर व्यक्ति जो उन्हें जानता था, चाहे वह अपने समुदाय का हो या न हो, उन्हें सर्वोच्च सम्मान में रखता था। मुझे उनकी लंबी, सीधी, सन्यासी आकृति स्पष्ट रूप से याद है, जो भगवा रंग के वेश में सांसारिक खोज को त्याग चुके हैं, क्योंकि वे मेरा स्वागत करने के लिए आश्रम के प्रवेश द्वार पर खड़े थे। उसके बाल लंबे और कुछ घुँघराले थे, और उसका चेहरा दाढ़ी वाला था। उनका शरीर मांसल रूप से दृढ़ था, लेकिन पतला और सुगठित था, और उनके कदम ऊर्जावान थे।
युक्तेश्वर ने 9 मार्च 1936 को करार आश्रम, पुरी, भारत में महासमाधि प्राप्त की।
जावेद करीम
जावेद करीम जर्मन-अमेरिकी इंटरनेट उद्यमी हैं। इनका जन्म 28 अक्टूबर 1979 को मर्सबर्ग, जर्मनी में हुआ था। यह यू-ट्यूब के सहसंस्थापक के रूप में जाने जाते हैं। यह यू-ट्यूब पर वीडियो डालने वाले पहले प्रयोक्ता भी हैं। यह पेपल के लिए कई तरह के औज़ार बना चुके हैं।
प्रारंभिक जीवन
करीम का जन्म मर्सबर्ग, पूर्व जर्मनी में हुआ था। लेकिन 1981 में वह जर्मनी की सीमा को पार करते हुआ सारा परिवार नेऊस्स, पश्चिम जर्मनी में आ गया। उसके बाद केन्द्रीय उच्च विद्यालय, मिनेसोटा में पढ़ाई करने के बाद यह ल्लिनोइस विश्वविद्यालय में पढ़ने गए। जहां यह कम्प्यूटर विज्ञान में शिक्षा अर्जित कर वहाँ से पेपल के एक कर्मचारी बन गए। साथ ही वह अपने पढ़ाई भी पूरी करने लगे। उसके बाद वह स्टैनफोर्ड विश्वविद्यालय से पढ़ाई पूरी कर निकल गए।
कार्य
पेपल में कार्य करते हुए वह चेड हरले और स्टेव चेन से मिले। वह तीनों बाद में 2005 को यूट्यूब के संस्थापक बन जाते हैं। यू-ट्यूब का पहल वीडियो करीम द्वारा 23 अप्रैल 2005 को डाला जाता है। उस वीडियो का नाम "मी एट द ज़ू" रखा था। यह उसी दिन डाला जाता है जब करीम ने अपना खाता बनाया था।
इस कंपनी के स्थापना और यूट्यूब के निर्माण के बाद वह और चेड हरले व स्टेव चेन सभी अपनी पढ़ाई पूरी कर के स्टैनफोर्ड विश्वविद्यालय से निकल जाते हैं। उसके बाद यूट्यूब को गूगल खरीद लेता है। करीम और अन्य उसके बाद एक दिशा निर्देशक के रूप में यूट्यूब में कार्य करते हैं। करीम को इसके लिए गूगल के स्टॉक का 1,37,443 भाग मिलता है। यह लगभग $64 मिलियन (₹3,25 करोड़ रुपये) की कीमत होती है। यह कीमत उस समय गूगल के स्टॉक उस समय का बन्द होने वाला मूल्य के अनुसार है।
उसके बाद मार्च 2008 में करीम ने उद्यम निधि को बनाया, जो वर्तमान में या पूर्व में विश्वविद्यालय में पढ़ने वाले विद्यार्थी को सहायता कर उसके व्यापार के विचार को बनाना था।
गूगल+ पर प्रतिक्रिया
6 नवंबर 2013 को गूगल ने किसी भी यूट्यूब में टिप्पणी के लिए केवल गूगल+ के खाते को अनिवार्य कर दीया था। इस तरह के जबर्दस्ती गूगल+ उपयोग करने के फैसले का लगभग सभी यूट्यूब समुदाय के लोगों ने विरोध किया। इसके विरोध में 2,40,000 लोगों ने हस्ताक्षर कर इसका विरोध किया।
यूट्यूब पर टिप्पणी करने के लिए गूगल+ को अनिवार्य करने पर प्रतिक्रिया में करीम ने अपने यूट्यूब खाते पर लिखा की मुझे यूट्यूब पर वीडियो में टिप्पणी लिखने के लिए गूगल+ की क्या आवश्यकता है। उसके बाद उसके डाले गए वीडियो का विवरण बदल कर "में चिड़िया घर में हूँ" कर दिया। और लिखा कि अब में यहाँ कभी टिप्पणी नहीं करूंगा, क्योंकि मुझे गूगल+ खाता नहीं चाहिए। यूट्यूब समुदाय के नाराजगी के चलते, गूगल ने सार्वजनिक रूप से इस पर माफी मांगी। गूगल+ प्रयोक्ता को उसके वास्तविक नाम हेतु जबर्दस्ती करता था। इस कारण यह यूट्यूब प्रयोक्ता के मध्य प्रसिद्ध नहीं हो पाया। उसके बाद गूगल ने अपने सभी उत्पादों में गूगल+ की अनिवार्यता को हटा दिया।
तंतुप्रत्यास्थ स्तन बदलाव
फाइब्रोसाइटिक स्तन या फाइब्रोसाइटिक स्तन रोग या तंतुप्रत्यास्थ स्तन की वह स्थिति हैं जिसे आमतौर पर "एफबीसी" कहा जाता है। यह ३०-६०ऽ% महिलाओं के स्तन उतक को प्रभीवित करने वाला रोग हैं। यह कैंसरमुक्त स्तन गांठों द्वारा वर्गित किया जाता हैं जो असुविधा का कारण बन सकती हैं और मासिक धर्म चक्र में हार्मोनल को प्रभावित करती है।
लक्षण
फाइब्रोसाइटिक स्तन रोग में परिवर्तन तंतुमय ऊतक और स्तनों में एक लुम्पी, कोबब्लेस्टोन बनावट की उपस्थिति से होती है। ये गांठ परिभाषित किनारों के साथ चिकनी होती हैं, और आमतौर पर आसन्न संरचनाओं के संबंध में मुक्त होती हैं। स्तन में गांठ कभी कभी स्तन में अनियमितताओं द्वारा पहचाना जा सकता हैं। गांठों को अक्सर स्तन के ऊपरी, बाहरी हिस्सों (बगल के नजदीक) में पाया जाता है, परन्तु यह पूरे स्तन में भी फ़ैल सकता है। फाइब्रोसाइटिक परिवर्तन वाली महिलाओं को आवधिक सूजन से संबंधित लगातार या अस्थायी स्तन दर्द या स्तन कोमलता का अनुभव हो सकता है। स्तन और निपल्स में निविदा या खुजली हो सकती है।
इलाज
फाइब्रोसाइटिक परिवर्तनों वाली अधिकांश महिलाओं और किसी भी लक्षण को उपचार की आवश्यकता नहीं होती है, लेकिन निकट अनुवर्ती सलाह दी जा सकती है। फाइब्रोसाइटिक स्थिति के लिए कोई व्यापक रूप से स्वीकार्य उपचार या रोकथाम रणनीति नहीं है। जब लक्षणों का उपचार आवश्यक होता है तो यह चक्रवृत्त स्तन दर्द के उपचार के समान रणनीतियों का पालन करता है। कुछ छोटे पैमाने पर अध्ययनों से संकेत मिलता है कि फाइब्रोसाइटिक स्थिति में आहार परिवर्तन (विशेष रूप से कैफीन और संबंधित मेथिलक्सैंथिन के कम सेवन से या नमक के कम सेवन से) और विटामिन की खुराक से सुधार किया जा सकता है।
श्रीपाद कृष्ण बेलवेलकर
श्रीपाद कृष्ण बेलवलकर (1881 - 1967) संस्कृत के विद्वान एवं शिक्षाविद् थे।